google/wiki40b huggingface dataset:
Κυπριακές Αερογραμμές (2017)

Ιστορία

Η τελευταία πτήση των Κυπριακών αερογραμμών με κωδικό CY337 είχε δρομολόγιο από Αθήνα προς Λάρνακα. Προσγειώθηκε στη Λάρνακα στις 21:15 τοπική ώρα της 9ης Ιανουαρίου 2015. Στο τέλος του καλοκαιριού του 2016 ανακοινώθηκε ότι πουλήθηκαν σε ρώσο επενδυτή οι Κυπριακές Αερογραμμές. Στις  1 Δεκεμβρίου του 2016 προσγειώθηκε το πρώτο αεροσκάφος των νέων Κυπριακών Αερογραμμών στο διεθνές αερολιμένες Λάρνακας. Το αεροσκάφος τύπου A319 είναι έτοιμο για πτήση. Στις 3 Μαρτίου 2017 εκτελέστηκε δοκιμαστική πτήση των νέων Κυπριακών Αερογραμμών από το αεροδρόμιο της Λάρνακας με προορισμό το Ηράκλειο Κρήτης. Στις 14 Μαρτίου οι Κυπριακές Αερογραμμές με ανακοίνωση της κοινοποίησε την απόκτηση του πιστοποιητικού αερομεταφορέα από το Τμήμα Πολιτικής Αεροπορίας Κύπρου.

Σύμβολο

Οι νέες κυπριακές αερογραμμές έχουν σύμβολο την ελιά, που θεωρείται ένα από τα κύρια σύμβολα της Κυπριακής Δημοκρατίας, Η ελιά έχει τοποθετηθεί στην ουρά καθώς και στους κινητήρες του αεροσκάφους. Η άτρακτος έχει το όνομα των Κυπριακών Αερογραμμών καθώς και το αγρίνο
Ρόβια Ηλείας

Ιστορία

Η τοπική παράδοση, όπως  περιγράφεται στα Ολυμπιακά του Αγησίλαου Τσέλαλη,  λέει πως κάποιος πρίγκιπας από τη Γόρενα, περιοχή πάνω από το σημερινό χωριό Τσουράκι, έχτισε εδώ ρόβια – ροβιές, δηλαδή ποιμενικά καλύβια.
Μετά ήρθε ένας σκλάβος από το Μυστρά, κάποιος Ανάστος από τη Μαρίνα και κάποιος Στέργιος Χρυσανθάκης από του Σκληρού κι έχτισαν σπίτια στη θέση «Χαλάσματα», στην κορφή Αγιολιά και στη θέση Σγούρνα κι έτσι δημιουργήθηκε το χωριό Ρόβια.

Πληθυσμός

Τα Ρόβια με βάση την απογραφή του 2001 έχουν 44 κατοίκους.
Πρωτάθλημα ποδοσφαίρου Ακτής Ελεφαντοστού

Ιστορία

Το πρωτάθλημα δημιουργήθηκε το 1960, έπειτα από την ανεξαρτησία της χώρας.
Οθωμανική Εκατονταρχία

Η Οθωμανική εκατονταρχία ήταν ένοπλο σώμα Οθωμανών υπηκόων το οποίο παρείχε στρατιωτικές υπηρεσίες υπέρ του αγώνα των Ελλήνων στην Επανάσταση του 1821

Γενικά στοιχεία

Η Οθωμανική εκατονταρχία ήταν ομάδα από τριάντα έναν Οθωμανούς προερχόμενους από τη Χιμάρα, Αϊβαλή, Μυτιλήνη, Ζαγόρι, Σμύρνη, Λειβαδιά, Θήβα. Εκατόνταρχος και αρχηγός της ήταν ο Μουσταφά Γκέκας, τουρκαλβανός φιλέλληνας. Η Οθωμανική εκατονταρχία ήταν ενωμένη με την Πέμπτη χιλιαρχία του Νικόλαου Κριεζιώτη και μαζί με άλλες χιλιαρχίες διοικείτο από τον Δημήτριο Υψηλάντη. Θα συμμετάσχει σε συγκρούσεις στην Ανατολική Στερεά, τη Λειβαδιά και τη Θήβα.
Οι θαλασσιές οι χάντρες

Εισπράξεις

Η ταινία έκοψε 531.278 εισιτήρια.
Τιμή (κοινωνία)

Τιμή ονομάζουμε την απόδοση αξίας σε κάποιο πρόσωπο ή αντικείμενο. Αυτό μπορεί να γίνει με πολλούς τρόπους, όπως ο ευφημισμός, η προσκύνηση, η προαγωγή, η εξύμνηση, το φίλημα, το χειροκρότημα, ο σεβασμός, η αγάπη προς αυτό, κλπ.
Η τιμή ως κώδικας συμπεριφοράς ορίζει τα καθήκοντα ενός ατόμου σε μια κοινωνική ομάδα. Η Μάργκαρετ Βίσερ παρατηρεί ότι σε μια κοινωνία βασισμένη στη τιμή "ένας άνθρωπος είναι ότι είναι στα μάτια των άλλων". Ένας κώδικας τιμής διαφέρει από το νομικό κώδικα, ο οποίος έχει επίσης οριστεί κοινωνικά.
1167 Ντουμπιάγκο

Φυσικά χαρακτηριστικά

Η μέση διάμετρος του Ντουμπιάγκο εκτιμάται σε 63,12 χιλιόμετρα. O φασματικός τύπος του είναι D, ενώ το άλβεδό του είναι 0,0509. Ο Ντουμπιάγκο περιστρέφεται γύρω από τον εαυτό του μία φορά κάθε 14 ώρες και 18 λεπτά.
Γιώργος Κουτρουμάνης

Βιογραφικό

Γεννήθηκε το 1955 στο Νεοχώρι Καλαβρύτων. Σπούδασε στο Μαθηματικό Τμήμα του Πανεπιστημίου Αθηνών. Διετέλεσε μέλος του Διοικητικού Συμβουλίου της ΑΔΕΔΥ και πρόεδρος για 6 συνεχείς θητείες της "Πανελλήνιας Ομοσπονδίας Προσωπικού Οργανισμών Κοινωνικής Πολιτικής". Είναι ιδρυτικό Μέλος της Unicef στην Ελλάδα. Από το 2005 είναι μέλος του Εθνικού Συμβουλίου του ΠΑΣΟΚ. Εξελέγη Βουλευτής Β' Αθηνών με το ΠΑΣΟΚ στις εκλογές του 2009.
Τον Οκτώβριο του 2009 ορκίστηκε Υφυπουργός Εργασίας και Κοινωνικής Ασφάλισης στην Κυβέρνηση Γεωργίου Παπανδρέου 2009, με Υπουργό τον Ανδρέα Λοβέρδο. Αναβαθμίστηκε στη θέση του Αναπληρωτή Υπουργού Εργασίας και Κοινωνικής Ασφάλισης τον Σεπτέμβριο του 2010, με υπουργό την Λούκα Κατσέλη και στη θέση του Υπουργού τον Ιούνιο του 2011, θέση την οποία κράτησε και στην κυβέρνηση Παπαδήμου.
Είναι παντρεμένος με την Βασιλική Σωτηροπούλου, με την οποία το 1994 απέκτησε ένα γιο, τον Σπύρο Κουτρουμάνη.
Ουέσλι, Δομινίκα

Γεωγραφία

Η Ουέσλι βρίσκεται βορειοανατολικά της Δομινίκας και ανατολικά του Αγίου Ανδρέα. Βρίσκεται νοτιοανατολικά της Γούντφορντ Χιλ και της Καλιμπισί.
2494 Ίνγκε

Φυσικά χαρακτηριστικά

Η μέση διάμετρος της Ίνγκε εκτιμάται σε 55,61 χιλιόμετρα, ενώ το γεωμετρικό άλβεδό της είναι 0,0329, η επιφάνειά της δηλαδή είναι τόσο μαύρη όσο ένα κομμάτι κάρβουνο. Η Ίνγκε περιστρέφεται γύρω από τον εαυτό της μία φορά κάθε 6 ώρες και 47 λεπτά.
Βασίλης Γκογκτζιλάς

Βιογραφία

Γεννήθηκε το 1978 στη Θεσσαλονίκη, όπου και σπούδασε Graphic Design. Ασχολήθηκε με την εικονογράφηση για τις εφημερίδες Θεσσαλονίκη και Μακεδονία και τα περιοδικά "Επιλογές", "Γαλέρα" και "Soul". Έχει επίσης εικονογραφήσει παιδικά βιβλία.
Έχει ασχοληθεί με τα κόμικς σε φανζίν, όπως το "Μπούμερανγκ", η "Ανόργανη Ύλη" και το "Red Dot Comix", και για το περιοδικό 9.
Εικονογράφησε το πρώτο τεύχος της κόμικ σειράς "Δυναμίτης" ενώ το διαφημιστικό κόμικς του "Deniman" διακρίθηκε στον πρώτο διαγωνισμό DNR Textile Awards του αμερικάνικου περιοδικού DNR.
To Μάιο του 2006 εξέδωσε το Mr. Universe μαζί με την Κόπια του Νίκου Κούτση, ένα flip book από τις εκδόσεις Comicworld.
Έχει λάβει μέρος σε ομαδικές εκθέσεις, ενώ έχει πραγματοποιήσει και δύο προσωπικές εκθέσεις κόμικς, καθώς και εικονογράφησης, στο καφέ Cofix στην Θεσσαλονίκη.
Μια ακόμη ενασχόλησή του περιλαμβάνει το κινούμενο σχέδιο για τις ανάγκες της εκπομπής Επί Τροχών στο κανάλι ΕΤ3.
Μολίζε

Γεωγραφία

Συνορεύει βόρεια με το Αμπρούτσο, δυτικά με το Λάτιο, νότια με την Απουλία και την Καμπανία. Ανατολικά βρέχεται από την Αδριατική θάλασσα. Η συνολική έκταση της περιφέρειας είναι 4.438 τ.χλμ, και ο πληθυσμός 320.838. Πρωτεύουσα της περιφέρειας είναι το Καμπομπάσο, με 51.255 κατοίκους.
Εκτός της πρωτεύουσας άλλες μεγάλες πόλεις είναι η Ισέρνια, το Βενάφρο, και το Τέρμολι.  Στην περιφέρεια υπάρχει το Εθνικό πάρκο Γκάργκανο στην χερσόνησο Γκάργκανο, οι λίμνες Λέζινα και Βαράνο. Στα ανοιχτά της ανδριατικής και ανατολικά βρίσκονται τα νησιά Τρέμιτι ενώ η νότια ακτή της περιφέρειας βρέχεται από τον κόλπο της Μανφρεντόνια. Μεγαλύτεροι ποταμοί είναι οι Μπιφέρνο , Τρίγκνο και ο Φορτόρε.

Ιστορία

Το Μολίζε είναι η αρχαία χώρα των Σαμνιτών . Την εποχή του βασιλείου της Νάπολης ήταν χωρισμένη σε τρεις επαρχίες: την επαρχία Μολίζε , επαρχία Αμπρούτσο και επαρχία Καπιτάνα. Από το 1860 έγινε μέρος της Ιταλίας, η ιστορία της συνδέεται με αυτή του Αμπρούτσο όπου αποτελούσε τμήμα του μέχρι το 1963 .
Το όνομα προέρχεται από την οικογένεια, Νορμανδικής καταγωγής, Μολίζε Molise  που έδρασε στη περιοχή τον 11ο αιώνα.

Οικονομία

Το Μολίζε βασίζεται στη γεωργία, στον τουρισμό και σε ελάχιστα εργοστάσια που υπάρχουν στην περιοχή όπως της Φίατ.  Αν και οι κρατικές επενδύσεις είναι μεγάλες, το Μολίζε παραμένει μια από της φτωχότερες περιφέρειες της Ιταλίας. Άλλη σημαντική βιομηχανία είναι οι βιοτεχνίες τροφίμων : ζυμαρικά,  κρέας,  γαλακτοκομικά προϊόντα,  λάδι και  κρασί είναι τα παραδοσιακά προϊόντα της περιοχής.
Αλέξιος Γίδος

Βιογραφία

Ο Αλέξιος αναφέρεται για πρώτη φορά στις πηγές στο περιστατικό της Νορμανδικής άλωσης της Θεσσαλονίκης το 1185, όταν κατείχε τη θέση του μεγάλου Δομεστίκου των Σχολών (αρχηγού του Στρατού) της Ανατολής. Φαίνεται πως διατήρησε την υψηλή θέση του και μετά την πτώση του Ανδρονίκου Α΄ Κομνηνού και επανεμφανίζεται το 1194, όταν ο διάδοχος αυτού Ισαάκιος Β΄ Άγγελος τον στέλνει εναντίον των Βουλγάρων. 
Αυτή τη φορά ήταν μέγας Δομέστικος της Δύσης, αλλά ακόμη διοικούσε το στράτευμα της Ανατολής, ενώ ο Βασίλειος Βατάτζης διοικούσε τις δυτικές δυνάμεις. Οι δύο στρατηγοί στη μάχη της Αδριανούπολης ηττήθηκαν βαριά και ο πιο πολύς στρατός, μαζί με τον Βατάτζη, έπεσε. Ο Γίδος κατάφερε να διαφύγει με μεγάλη δυσκολία. Δεν γνωρίζουμε έπειτα κάτι γι' αυτόν.

Η προέλευση των επωνύμου

Το 1898/99 ο Έλληνας λόγιος Σ. Παπαδημητρίου διατύπωσε τη θεωρία, ότι το όνομα της Οικογένειας ήταν Λατινικής καταγωγής: Guido, που από Ιταλικό εξελληνίστηκε. Αυτό οδήγησε στην υπόθεση, ότι ίσως υπήρχε απευθείας σύνδεση με τον Guido/Guy (Γκυ των Ωτβίλ), γιο του Ροβέρτου Γυισκάρδου Νορμανδού κατακτητή της νότιας Ιταλίας. Ο Γκυ είχε αυτομολήσει στον Αλέξιο Α΄ Κομνηνό (1081-1118) ένα αιώνα πριν, μπήκε στην υπηρεσία του και πιθανώς νυμφεύτηκε με μέλος του Αυτοκρατορικού Οίκου. 
Αντίθετα ο Β. Χεχτ στο έργο του "Η Βυζαντινή εξωτερική πολιτική στην εποχή του τελευταίου Κομνηνού Αυτοκράτορα" (1967) αμφισβητεί τη Νορμανδική καταγωγή, ισχυριζόμενος πως, όπως και να έχει, η οικογένεια Γίδου εμφανίζεται εκρωμαϊσμένη και έχοντας απωλέσει τον Ιταλικό χαρακτήρα. Είναι αδύνατο να αποδειχθεί οποιαδήποτε σχέση  με τον Γκυ των Ωτβίλ, μια και οι πηγές της εποχής δεν εμφανίζουν την οικογένεια ως ξένης, Νορμανδικής καταγωγής. Άλλη άποψη ετυμολογεί το επώνυμο από τη "γίδα", που είναι παραλλαγή της ελληνικής λέξης "αίγα".
Νέα Φώκαια Χαλκιδικής

Ιστορικά στοιχεία

Στα υψώματα δυτικά της Νέας Φώκαιας έχει εντοπιστεί, με βάση την επιφανειακή κεραμική, η θέση ρωμαϊκού οικισμού, ο οποίος ταυτίζεται πιθανώς  με το αρχαίο πόλισμα Κλίται (Clitae). Το χωριό αποτελεί προσφυγικό οικισμό, ο οποίος χτίστηκε στη θέση παλιών αγιορείτικων μετοχιών. Αυτοί που ίδρυσαν τον οικισμό κατάγονταν από τη Φώκαια της Μικράς Ασίας, πόλη κοντά στη Σμύρνη, εξ ου και το σημερινό όνομα. Μετά την καταστροφή της Σμύρνης το 1922 το κράτος παραχώρησε(για την ακρίβεια πούλησε στους πρόσφυγες μέσω της Ε.Α.Π, και τα δάνεια που τους είχαν χορηγηθεί  είχαν ρήτρα χρυσής λύρας Αγγλίας)   την περιοχή που αποτελείτο από μονές στους πρόσφυγες.Ο τόπος κατοικούνταν από την προϊστορική περίοδο.  Στην παραλία του χωριού σώζεται πύργος του 15ου αιώνα. Πιθανολογείται ότι κτίστηκε το 1407. Ο ρόλος του πύργου αυτού ήταν ότι χρησίμευε στην προστασία του μετοχιού της Μονής Αγίου Παύλου. Ως το 1930 σώζονταν και τα υπόλοιπα κτίσματα του Μετοχιού. Το Αγίασμα του Αγίου Παύλου είναι ένας υπόσκαφος θάλαμος, πιθανώς αρχαίος τάφος και μετέπειτα βυζαντινό ξωκλήσι. Σύμφωνα με την παράδοση, εκεί βάφτιζε κρυφά χριστιανούς ο Απόστολος Παύλος, όταν βρισκόταν στη Χαλκιδική.
Γουλιέλμος του Νασσάου-Χίλχενμπαχ

Βιογραφία

Ήταν ο τέταρτος γιος του Ιωάννη Ζ΄ του μεσαίου, κόμη του Νασσάου-Ζήγκεν και της Μαγδαληνής, κόρης του Φιλίππου Δ΄ κόμη του Βάλντεκ.
Μορφώθηκε κατά τη Μεταρρυθμιστική πίστη και σπούδασε στη Χαϊδελβέργη και το Σεντάν. Το 1608 απεβίωσε ο τρίτος αδελφός του Αδόλφος και το 1617 ο πρωτότοκος Ιωάννης-Ερνέστος, έτσι το 1623 που απεβίωσε ο πατέρας του ήταν δεύτερος στην κληρονομία και έλαβε το Χίλχενμπαχ. Πιο πριν ζούσε στο κάστρο Γκίνσμπουργκ, αλλά από το 1623 μετακόμισε στο Χίλτσενμπαχ και το εκεί κάστρο, το τριγυρισμένο με τάφρο νερού, έλαβε το όνομά του: Βίλχελμσμπουργκ.
Όπως πολλά άλλα μέλη του Οίκου του, έλαβε μέρος στην εξέγερση της Ολλανδίας και στον Πόλεμο του Ούσκοκ (1617), εναντίον των Αψβούργων της Καθολικής Ισπανίας. Έγινε στρατάρχης και συμμετείχε στις καταλήψεις του 'ς-Χέρτογκενβος (1629) και Μαστρίχτ (1632), όπου διακρίθηκε. Ανέλαβε κυβερνήτης του Χόισντεν και του Σλούις. Κατά την εκστρατεία κατά της Αμβέρσας, στη μάχη του Κάλλο (1638) καταστράφηκε ολοκληρωτικά και σκοτώθηκε ο μόνος γιος του Μαυρίκιος. Στην πολιορκία του Γκέννεπ το 1641 τραυματίστηκε σοβαρά στην κοιλιά και από αυτό απεβίωσε το επόμενο έτος. Τάφηκε στο Χόισντεν.
Eurocup Basketball 2012-13

Το EuroCup 2012-2013 αποτελεί την 11η έκδοση της δεύτερης μεγαλύτερης διασυλλογικής διοργάνωσης στην ιεραρχία του ευρωπαϊκού μπάσκετ, μετά την Ευρωλίγκα.
Η πρώτη φάση της κανονικής σεζόν έλαβε χώρα το διάστημα μεταξύ 7 Νοεμβρίου και 12 Δεκεμβρίου, ενώ η δεύτερη μεταξύ 9 Ιανουαρίου και 20 Φεβρουαρίου. Ο τελικός θα λάβει χώρα στις 13 Απριλίου 2013 στο Σαρλερουά.
Πατριάρχης Νεόφυτος Η΄

Βιογραφία

Γεννήθηκε στην Πρώτη Σερρών (τότε Κιούπκιοϊ) το 1832. Σε ηλικία έξι ετών στάλθηκε στη Μονή Εικοσιφοινίσσης, στην οποία μόναζαν συγγενείς του. Το 1851 ξεκίνησε τις σπουδές του στη Θεολογική Σχολή της Χάλκης. Κατά τη διάρκεια των σπουδών του χειροτονήθηκε διάκονος και μετονομάστηκε σε Νεόφυτος.
Μετά τις σπουδές του εργάστηκε για λίγο ως δάσκαλος, και κατόπιν ως βοηθός του Μητροπολίτη Νύσσης και αργότερα του Στρωμνίτσης. Έπειτα πήγε στη Γερμανία, όπου έμαθε γερμανικά και σπούδασε Θεολογία στο Μόναχο. Μετά την επιστροφή του έγινε αρχιδιάκονος του Μητροπολίτη Αμασείας, από τον οποίο και χειροτονήθηκε πρεσβύτερος και χειροθετήθηκε αρχιμανδρίτης.
Στις 25 Νοεμβρίου 1867 εξελέγη επίσκοπος Ελευθερουπόλεως. Στις 19 Ιανουαρίου 1872 μετατέθηκε στη Μητρόπολη Φιλιππουπόλεως. Το 1878 ήταν υποψήφιος στις Πατριαρχικές Εκλογές, κατά τις οποίες εξελέγη Πατριάρχης ο Ιωακείμ Γ΄. Το 1880 μετατέθηκε στη Μητρόπολη Αδριανουπόλεως. Το 1886 παραιτήθηκε λόγω υπερκόπωσης και πήγε στη Μονή Βατοπεδίου στο Άγιο Όρος. Το 1887 όμως εξελέγη Μητροπολίτης Πελαγονίας και το 1891 Μητροπολίτης Νικοπόλεως και Πρεβέζης. 
Μετά το θάνατο του Οικουμενικού Πατριάρχη Διονυσίου Ε΄, εξελέγη νέος Πατριάρχης στις 27 Οκτωβρίου 1891, όχι όμως χωρίς αντιπαραθέσεις και επεισόδια, καθώς εκείνη την εποχή υπήρχε διχασμός μεταξύ «ιωακειμικών» και «αντιιωακειμικών». Στις 2 Νοεμβρίου του ίδιου έτους παρουσιάστηκε στο Σουλτάνο Αμπντούλ Χαμίτ Β΄ και κατόπιν ενθρονίστηκε.
Κατά τη διάρκεια της Πατριαρχίας του αντιμετωπίστηκε το λεγόμενο «σχολικό ζήτημα», δηλαδή το ζήτημα αναγνώρισης των σχολείων της ομογένειας, καθώς επίσης διευθετήθηκε το θέμα της εισαγωγής σε αυτά της διδασκαλίας της τουρκικής γλώσσας. Επίσης καθορίστηκε να τελείται δοξολογία στο Οικουμενικό Πατριαρχείο κατά την ημέρα των γενεθλίων του Σουλτάνου, αλλά και την ημέρα ανάρρησης νέου Σουλτάνου στο Θρόνο. Επί Πατριαρχίας του ξεκίνησε επίσης η δημιουργία κτηματολογίου των μονών.
Στις 25 Οκτωβρίου του 1894 εξαναγκάστηκε σε παραίτηση και απεσύρθη στη νήσο Αντιγόνη, όπου και πέθανε στις 5 Ιουλίου 1909. Ετάφη στον περίβολο της Θεολογικής Σχολής Χάλκης.
Διοργανώσεις Ε.Π.Σ. Ηλείας 1978–79

Γ κατηγορία

Στην Γ κατηγορία μετείχαν 11 ομάδες χωρισμένες σε δυο ομίλους

Κύπελλο Ηλείας

Τελικός
14 Μαρτίου 1979 Πανηλειακός - Π.Α.Ο Βάρδας 8-2 - εθνικό στάδιο Πύργου -
Ντεστιζέρ Μιουσφικά Καντινεφέντι

Βιογραφία

Η Ντεστιζέρ Μιουσφικά Καντινεφέντι γεννήθηκε στις 10 Δεκεμβρίου 1867 στην Χόπα, και ήταν κόρη του Μαχμούτ Μπέη και της συζύγου του Εμινέ Χανίμ. Είχε δυο αδέλφια τον Σαχίν Μπέη και την Φατμά Χανίμ. Δόθηκε στο παλάτι μαζί με την αδελφή της υπό την φροντίδα της Ναβεκιγιάρ Καλφά. Στα δεκαεννέα μπήκε στο χαρέμι του Αμπντούλ Χαμίτ Β΄ και στις 12 Ιανουαρίου 1886 παντρεύτηκαν. Ένα χρόνο μετά τον γάμο γέννησε το μοναδικό της παιδί, την Χαμιντέ Αϊσέ Σουλτάν. 
Ως μέλος της αυτοκρατορικής οικογένειας, η Μιουσφικά δεν εξορίστηκε το 1924 και έτσι παρέμεινε στην Τουρκία. Η Χαμιντέ Αϊσέ Σουλτάν πήγε στην εξορία και έγραψε τα απομνημονεύματά της στην Κωνσταντινούπολη μετά την επιστροφή της, ολοκληρώνοντας τα το 1955. Το 1934, η Μιουσφικά πήρε το επώνυμο «Καγισόϊ» που αφορά τους απογόνους του συζύγου της Αμπντούλ Χαμίτ από τη φυλή των Καγιχάν.
Η Ντεστιζέρ Μιουσφικά Καντινεφέντι πέθανε στις 16 Ιουλίου 1961 στην περιοχή Σερεντσεμπέη στο Νο. 53 στο Γιλντίζ. Είναι θαμμένη στο Κοιμητήριο Γιαχιά Εφέντι στην Κωνσταντινούπολη.
Cold Lake

Ιστορία του δίσκου

Ο δίσκος αποτελεί μία από τις πιο αμφιλεγόμενες κυκλοφορίες στην ιστορία του είδους. Ο Τόμας Γκάμπριελ Φίσερ αποφάσισε να διαλύσει το συγκρότημα μετά την αποτυχημένη αμερικάνικη περιοδεία για την προώθηση του "Into the Pandemonium". Παρ' όλα αυτά, οι Celtic Frost επανήλθαν το 1988 με νέα σύνθεση, η οποία αποτελούνταν από τον Φίσερ στην κιθάρα και τα φωνητικά, τον Όλιβερ Άμπεργκ στην κιθάρα, τον Κερτ Βίκτορ Μπράιαντ στο μπάσο και τον Στίβεν Πρίστλι στα τύμπανα, ηχογραφώντας στα "Sky Trak Studios" του Βερολίνου το "Cold Lake".
Η σύνθεση των περισσότερων κομματιών ήταν έργο του Άμπεργκ, αφού ο Φίσερ είχε χάσει το ενδιαφέρον του, με αποτέλεσμα μία εντελώς διαφορετική κατεύθυνση από τις ακραίες και πειραματικές μορφές του παρελθόντος. Το νέο άλμπουμ παρουσίασε ένα σύνολο έντεκα κομματιών βασισμένα στο glam metal, το οποίο μεσουρανούσε εκείνο το διάστημα στην μουσική βιομηχανία.
Το άλμπουμ κατακρίθηκε από τους μουσικοκριτικούς και τους οπαδούς του σχήματος, οι οποίοι θεώρησαν ότι οι Celtic Frost άλλαξαν τον ήχο τους με σκοπό την εμπορική επιτυχία. Ως αποτέλεσμα της αρνητικής εικόνας που προκλήθηκε για το συγκρότημα, ο Φίσερ απέλυσε τον Άμπεργκ και το 1999, όταν επανεκδόθηκε σε μορφή CD όλη η δισκογραφία του σχήματος, παραλήφθηκε η επανακυκλοφορία του συγκεκριμένου άλμπουμ.
Στην σύνθεση του συγκροτήματος επέστρεψε ο μπασίστας Μάρτιν Έρικ Έιν, ενώ στο επόμενο τους άλμπουμ, "Vanity/Nemesis" έπαιξαν οι κιθαρίστες Ρον Μαρκς και Κερτ Βίκτορ Μπράιαντ.
Τάσος Κολοκυθάς

Βιογραφία

Γνωστότερος ως Τάσος Κολοκυθάς, γεννήθηκε στα Χανιά το 1904. Σπούδασε Νομικά στο Πανεπιστήμιο των Αθηνών και άσκησε το δικηγορικό επάγγελμα στην Αθήνα. Εξελέγη βουλευτής Αθηνών πρώτα με την Δημοκρατική Ένωση (ΦΙ.Δ.Ε.) το 1956 και στη συνέχεια βουλευτής Β΄ Αθηνών στις εκλογές του 1963 με την Ένωση Κέντρου και επανεξελέγη στις εκλογές του 1964. Μετά τη Μεταπολίτευση πολιτεύτηκε με την Ένωση Κέντρου-Νέες Δυνάμεις, χωρίς επιτυχία, συγκεντρώνοντας 5.338 ψήφους.
Απεβίωσε στην Αθήνα τον Μάρτιο του 1979, σε ηλικία 75 ετών. Κηδεύτηκε στις 18 Μαρτίου 1979 από τον ιερό ναό Αγίου Αλεξάνδρου Παλαιού Φαλήρου. Ήταν παντρεμένος με την Α. Βαρδάκη και απέκτησαν 2 κόρες.
Dacia Duster

Το Dacia Duster είναι ένα μικρομεσαίο SUV αυτοκίνητο, που παράγεται από τη ρουμανική αυτοκινητοβιομηχανία Dacia, θυγατρική της γαλλικής Renault. Για πρώτη φορά παρουσιάστηκε στα τέλη του 2009 και οι πωλήσεις του άρχισαν το 2010. Αποτέλεσε το κυριότερο μοντέλο της εταιρείας που την καθιέρωσε σε πολλές αγορές, μεταξύ των οποίων και η ελληνική. Η δεύτερη γενιά του μοντέλου κυκλοφόρησε το 2017.
Διοργανώσεις Ε.Π.Σ. Αργολίδας 2015–16

Α2 Κατηγορία

Σε δυο φάσεις διεξάγεται η Α2 κατηγορία. Στην κανονική περίοδο οι 19 ομάδες (η 20η «Νέος Αχιλλέας Φιχτίου» επέλεξε να αγωνιστει τελικά στη Β΄) χωρίστηκαν σε 2 ομίλους. Οι 5 πρώτες ομάδες κάθε ομίλου στη συνέχεια συνεχίζουν στον «Όμιλο Ανόδου» που αντιμετωπίζουν σε διπλούς αγώνες μόνο τις ομάδες του άλλου ομίλου.Οι δυο πρώτες ομάδες κερδίζουν την άνοδο. Οι υπόλοιπες ομάδες σχηματίζουν αντίστοιχα τον «Όμιλο Παραμονής» κρατώντας όμως τους βαθμούς που συγκέντρωσαν στα μεταξύ τους παιχνίδια στην πρώτη φάση. Οι δυο τελευταίες ομάδες υποβιβάζονται.
Θύελλα Λιμνών και Εθνικός Τολού ήταν οι ομάδες που κέρδισαν την άνοδο στην Α1 ενώ οι Α.Γ.Ο. Ναυπλίου , Απόλλων Άργους υποβιβάστηκαν.
Επαρχία Ντζεννέ

Γεωγραφία

Η Επαρχία Ντζεννέ βρίσκεται κεντρικά του Μαλί και νότια-κεντρικά της Περιφέρειας Μοπτί. Συνορεύει στα βόρεια με την Επαρχία Μοπτί, στα βορειοδυτικά με την Επαρχία Τενενκού, στα νότια, νοτιοδυτικά και νοτιοανατολικά με την Περιφέρεια Σεγκού και στα βορειοδυτικά με την Επαρχία Μπανκάς.
Νίκος Σιδέρης

Βιογραφικά στοιχεία

Σπούδασε Ιατρική στο Πανεπιστήμιο Αθηνών. Στη συνέχεια εγκαταστάθηκε στο Παρίσι για μεταπτυχιακές σπουδές (ειδικότητα Ψυχιατρική, Ιστορία και Νευροψυχολογία-Νευρογλωσσολογία). Είναι διδάκτωρ του Τμήματος Ψυχολογίας του Παντείου Πανεπιστημίου και διδάσκων ψυχαναλυτής, μέλος της Ψυχαναλυτικής Εταιρείας του Στρασβούργου (E.P.S.) και της Ευρωπαϊκής Ομοσπονδίας Ψυχανάλυσης (FEDEPSY). Εργάζεται στην Αθήνα ως ψυχίατρος, ψυχαναλυτής και οικογενειακός θεραπευτής. Έχει διδάξει, μεταξύ άλλων, στο Τμήμα Ψυχιατρικής του Τμήματος Ιατρικής του Πανεπιστημίου Θεσσαλίας, στο Κολλέγιο Αθηνών και στο Deree College. Από το 2003 διδάσκει στη Σχολή αρχιτεκτόνων του Ε.Μ.Π. το μάθημα «Αρχιτεκτονική και Ψυχανάλυση».
Το βιβλίο του Τα παιδιά δεν θέλουν ψυχολόγο. Γονείς θέλουν έγινε μπεστ-σέλερ στην κατηγορία των μη μυθοπλαστικών έργων.
Τοπικό διαμέρισμα Πύργου Καλλίστης

Ιστορικά Στοιχεία

Κατά την απογραφή του 1928, η περιοχή του Πύργου Καλλίστης είχε 1.019 κατοίκους.
Τζέντα

Ιστορία της πόλης

Τζέντα, σημαίνει στα αραβικά «η γιαγιά» γιατί σύμφωνα με την αραβική μυθολογία εδώ ήταν το μέρος που έπεσε η «γιαγιά» της ανθρωπότητας, η Εύα όταν έφυγαν απο τον Παράδεισο.
Ψαρότοπος της Ερυθράς θάλασσας από πολύ παλιά, και λιμάνι ήδη από το 500 π.Χ., της αραβικής φυλής Quda’a, η οποία έφυγε από τη κεντρική Υεμένη για να πάει στη Μέκκα μετά τη κατάρρευση του φράγματος της Μαρίμπ(Marib). Άρχισε να έχει κάποια σημασία, από το 647 όταν ο χαλίφης Ουθμάν ιμπν Αφφάν την μετέτρεψε σε λιμάνι της Μέκκας,- μοιράζεται και το ίδιο κλίμα μαζί της- αντί του παλιού που χρησιμοποιούνταν μέχρι τότε, του Αλ-Σουάιμπα(Al-Shoaiba), νοτιοδυτικά της Μέκκας. Έτσι χρόνο με το χρόνο μεγάλωνε η σημασία της.
Το Τραγούδι των Κανονιών

Περιγραφή

Το ποίημα έχει τρεις στροφές με ρεφρέν το γνωστό «Soldaten leben auf den Kanonen...». Είναι γραμμένο για ανδρικό ντουέτο, τον λωποδύτη Μάκι Μέσσερ και τον αρχηγό της αστυνομίας Τάιγκερ Μπράουν που αναπολούν την θητεία τους στο στρατό. Τραγουδιέται γρήγορα σε ρυθμό τσάρλεστον και είναι εμπνευσμένο από την μπαλάντα Screw Guns του Ράντιαρντ Κίπλινγκ.
Γιομού (νομαρχία)

Γεωγραφία

Το Γιομού βρίσκεται νότια της Γουινέας και του Νζερεκορέ. Συνορεύει στα βόρεια με τη Μασεντά, στα βορειοανατολικά με το Νζερεκορέ και στα νότια, δυτικά και ανατολικά με τη Λιβερία.
Βουλγαρικές βουλευτικές εκλογές Συντακτικής συνέλευσης 1946

Εκλογές για τη Συνταγματική Συνέλευση διεξήχθησαν στη Βουλγαρία στις 27 Οκτωβρίου του 1946. Οι εκλογές έγιναν για να εκλέξουν τα μέλη για την 6η Εθνοσυνέλευση , επιφορτισμένη με την υιοθέτηση ενός νέου συντάγματος. Το Πατριωτικό μέτωπο, μία αντιφασιστική συμμαχία που κυριαρχείται από το Κομμουνιστικό Κόμμα Βουλγαρίας, είχε έρθει στην εξουσία το 1944 μετά από ένα πραξικόπημα. Τώρα που ο Δεύτερος Παγκόσμιος Πόλεμος είχε τελειώσει και η μοναρχία καταργήθηκε οι κομμουνιστές ήθελαν να υιοθετήσουν ένα νέο σύνταγμα. Οι κομμουνιστές κέρδισαν μια μεγάλη πλειοψηφία, με 53,5 τοις εκατό των ψήφων και 278 από τις 465 έδρες. Η προσέλευση των ψηφοφόρων ήταν 92,6%. Αυτό θα είναι η χαμηλότερη συμμετοχή ψηφοφόρων που οι κομμουνιστές ή το Πατριωτικό Μέτωπο θα μπορούσα να ισχυριστεί κατά τη διάρκεια των 43 χρόνων του απροκάλυπτου κομμουνισμού στη Βουλγαρία. Κατά τα επόμενα έτη, το Πατριωτικό Μέτωπο θα διεκδικήσει και θα κερδίσει τις εκλογές με ομόφωνη ή σχεδόν ομόφωνη υποστήριξη.
Ίδρυμα Praemium Erasmianum

Δομή και έσοδα

Ο επικεφαλής του ιδρύματος είναι ο βασιλιάς Γουλιέλμος Αλέξανδρος της Ολλανδίας. Το διοικητικό συμβούλιο του ιδρύματος αποτελείται από μέλη τα οποία αντιπροσωπεύουν την πολιτιστική, λόγια και επιχειρηματική κοινότητα της Ολλανδίας. Τα κεφάλαια για την λειτουργία ιδρύματος έρχονται παρέχονται από τα κρατικά έσοδα των τυχερών παιχνιδιών και αθλητικών διοργανώσεων, αν και οικονομικά το ίδρυμα θεωρείται ανεξάρτητο.

Βραβείο Εράσμους

Το ίδρυμα απονέμει το βραβείο Εράσμους,, το οποίο απονέμεται κάθε έτος σε άτομα ή οργανισμούς οι οποίοι είχαν εξαιρετικές συνεισφορές στον πολιτισμό, κοινωνία, ή τις κοινωνικές επιστήμες στην Ευρώπη και τον υπόλοιπο κόσμο.Διοργανώνει επίσης μεγάλο αριθμό από ακαδημαϊκές και πολιτισμικές δραστηριότητες γύρω από την τελετή απονομής του βραβείου, καθώς και αφιερώματα στο πρόσωπο του βραβευθέντα και το έργο του.

Ερευνητικά βραβεία

Το ίδρυμα έχει επίσης απονείμει ετήσια βραβεία έρευνας από το 1988, όπου απονέμει έως 5 βραβεία μέχρι €3.000 το καθένα σε αποφοίτους διδακτορικών τον οποίων η πτυχιακή τους εργασία έχει συμβάλει σημαντικά στις κοινωνικές επιστήμες. Τα βραβεία απονέμονται από τον πρόεδρο του Ιδρύματος.
Ποδογορά Αιτωλοακαρνανίας

Σημείωση

Ως Ποδογορά ονομάζονταν παλιότερα οι οικισμοί: Ριζοβούνι Πρεβέζης, Περδικονέρι Μεσσηνίας, Πουρναριά Αρκαδίας.
Κεντρικό Ισραηλιτικό Συμβούλιο (Ελλάδα)

Το Κεντρικό Ισραηλιτικό Συμβούλιο (Κ.Ι.Σ.) είναι Νομικό Πρόσωπο Δημοσίου Δικαίου που υπάγεται στο Υπουργείο Εθνικής Παιδείας & Θρησκευμάτων και που σκοπό έχει την προώθηση της εβραϊκής πολιτιστικής κληρονομιάς και ιστορίας. Επιπλέον αντιπροσωπεύει στην Ελλάδα και το εξωτερικό τους εβραϊκούς οργανισμούς και τις κοινότητες.

Ιστορικό

Ιδρύθηκε το 1945 με τον νόμο 367/1945 με σκοπό τον συντονισμό όλων των εβραϊκών κοινοτήτων ανά την Ελλάδα, οι οποίες είχαν καταστραφεί λόγω των διωγμών των Ναζί. Το 1969 με νομοθετικό διάταγμα της κυβέρνησης μετατράπηκε σε Νομικό Πρόσωπο Δημοσίου Δικαίου.
Γλώσσα Μπουχούτου

Αλφάβητο

Η γλώσσα Μπουχούτου έχει 19 γράμματα (Aa, Bb, Dd, Ee, Ff, Gg, Hh, Ii, Kk, Ll, Mm, Nn, Oo, Pp, Ss, Tt, Uu, Ww, Yy), τον λαρρυγικό φθόγγο και 7 διφθόγγους (bw, fw, gw, hw, kw, mw, pw).